paragraph_text: Pexidr se protivio uvođenju srbizama i turcizama u hrvatski jezik, istodobno zauzimajući stajalište protiv pohrvaćivanja "strogo kemijskog nazivlja". U polemici s Mojom Medićem je rekao kako učen čovjek ne smije pisati po staroj pučkoj izrjeci "Piši kako narod govori", već po onoj "Piši po ustima naroda i po knjizi, kao što izobražen čovjek ima misliti i pisati".